***OBRAZLOŽENJE 3. IZMJENA I DOPUNA PRORAČUNA MEĐIMURSKE ŽUPANIJE ZA 2022. GODINU***

Trećim izmjenama i dopunama Proračuna za 2022. godinu predlaže se povećanje ukupnih prihoda i primitaka sa 912.304.564,84 kuna na 940.466.618,13 kuna. Nakon planiranog sukcesivnog pokrića manjka od 26.755.246,63 kuna prihodi i primici iznose 913.711.371,50 kuna i isti pokrivaju sveukupne rashode i izdatke koji su se povećali za 26.240.678,50 kuna i iznose 913.711.371,50 kuna.

Planirano je povećanje prihoda najvećim dijelom kod proračunskih korisnika, osnovnih i srednjih škola, a sukladno do sada evidentiranim prihodima na ime pomoći proračunskim korisnicima iz proračuna koji im nije nadležan. Međimurska županija planira povećanje poreznih prihoda, uz istodobno smanjenje očekivanih nerealiziranih kapitalnih pomoći iz državnog proračuna te Fonda za energetsku obnovu Županijske bolnice Čakovec. Također se planira povećanje primitaka na ime zaduženja kod Međimurske županije kao i primitak u obliku državnog zajma zbog neizvršenog povrata poreza koji će se otplatiti u 2023. godini kroz četiri jednake rate.

Povećanje rashoda je najvećim dijelom evidentno kod proračunskih korisnika Međimurske županije –osnovnih i srednjih škola – kako na prihodovnoj tako na rashodovnoj strani. Također se kod proračunskih korisnika bilježi povećanje materijalnih rashoda prvenstveno nastalih kao posljedica rasta cijena uslijed inflacije.

Budući da su prihodi u ukupnom proračunu tijekom jedne proračunske godine nedostatni za pokriće kumuliranog manjka planira se sukcesivno pokriće manjka kroz trogodišnje razdoblje. Najveći manjak koji se kumulativno prenosi iz prethodnih razdoblja pripada Županijskoj bolnici, te ista poduzima mjere i plan za smanjenje istog te pokriće kroz trogodišnje razdoblje. U ovom izvještajnom razdoblju planira se pokriti manjak od 26.755.246,63 kuna, dok se ostatak planira pokriti u naredne dvije godine.

U nastavku se donosi pregled promjena prihoda i primitaka te rashoda i izdataka po stavkama iz općeg dijela proračuna:

**PRIHODI**:

**611 – Prihodi od poreza i prireza –** povećanje isključivo prihoda Međimurske županije, a sukladno izvršenju i očekivanom prilivu prihoda od poreza i prireza do kraja godine. Unutar navedenih prihoda nalaze se i porezi kojima se jednim dijelom pokrivaju rashodi za decentralizirane funkcije u školstvu, zdravstvu i socijalnoj skrbi. Za osnovne škole planira se iznos od 3.346.000,00 kn, srednje škole 3.701.700,00 kn, centre za socijalnu skrb iznos od 693.300,00 kn, Dom za starije i nemoćne osobe iznos od 1.787.500,00 kuna te za institucije u zdravstvu iznos od 2.881.500,00 kuna. Navedeni prihodi u ukupnom iznosu od 12.410.000,00 kuna zajedno sa prihodima od potpora izravnanja (635) pokrivaju pripadajuće rashode za decentralizirane funkcije.

**614 – Porezi na robu i usluge –** povećanje kod Međimurske županije sukladno izvršenju i očekivanom prilivu do kraja godine na ime prihoda od poreza na cestovna motorna vozila.

**632 – Pomoći od međunarodnih organizacija –** umanjenje kod proračunskih korisnika, a najveći udio u umanjenju pripada Javnoj ustanovi za razvoj Međimurske županije – Redea.

**633 – Pomoći proračunu iz drugih proračuna –** umanjenje najvećim dijelom kod Međimurske županije sukladno nerealiziranim, a prethodno očekivanim kapitalnim pomoćima iz državnog proračuna.

**634 – Pomoći od izvanproračunskih korisnika –** najveći udio u smanjenju prihoda pripada umanjenom očekivanom prilivu od Fonda za energetsku obnovu za projekt energetske obnove Županijske bolnice Čakovec. Očekivao se priliv sredstava sukladno planiranim rashodima u iznosu od 18.750.000,00 kuna, ali obzirom na izvršenje, isti se umanjuje na 10.000.000,00 kuna.

**635 – Pomoći izravnanja za decentralizirane funkcije –** smanjenje kod Međimurske županije, ukupan iznos od 39.626.998,00 je planiran sukladno odlukama o financiranju decentraliziranih funkcija u zdravstvu, osnovnim i srednjim školama te Domu za starije i nemoćne i institucijama socijalne skrbi. Za osnovne škole planira se priliv u iznosu od 16.485.395,00 kn (13.373.503,00 za tekuće pomoći i 3.111.892,00 za kapitalne pomoći), za srednje škole planira se pomoć izravnanja u iznosu od 6.370.406,00 kn (4.877.346,00 za tekuće pomoći i 1.493.060,00 za kapitalne pomoći), za socijalnu skrb planiraju se tekuće pomoći u visini od 1.001.016,00 kuna, dok se za Dom za starije i nemoćne osobe Čakovec planiraju potpore izravnanja u iznosu od 3.765.569,00 kn (3.573.028,00 kn tekuće i 192.541,00 kn za kapitalne pomoći). Zdravstvu pripada planirani iznos od 12.004.612,00 kuna (277.221,00 za tekuće pomoći i 11.727.391,00 kapitalne pomoći). Navedeni prihodi zajedno sa prihodima od poreza i prireza za financiranje decentraliziranih funkcija pokrivaju pripadajuće rashode za decentralizirane funkcije.

**636 - Pomoći proračunskim korisnicima iz proračuna koji im nije nadležan** – prihodi se povećavaju kod proračunskih korisnika u osnovnim i srednjim školama za pokrivanje rashoda plaća i materijalnih prava, sukladno povećanim limitima za redovno poslovanje.

**638 - Pomoći iz državnog proračuna temeljem prijenosa EU sredstava** – prihodi se povećavaju za kod proračunskih korisnika, a najveći udio u prihodima pripada kapitalnim pomoćima iz državnog proračuna korisnicima proračuna temeljem prijenosa EU sredstava, najviše za ulaganja kod Gospodarske škole Čakovec i Tehničke škole Čakovec.

**639 – Tekući prijenosi između proračunskih korisnika istog proračuna** – prihodi se umanjuju za sukladno očekivanoj realizaciji međusobnih prijenosa između proračunskih korisnika.

**642 – Prihodi od prodaje nefinancijske imovine** – povećanje se odnosi na Međimursku županiju u iznosu od 4.429.112,00 kuna zbog povećanja prihoda s osnove naplate naknada za korištenje naftne luke, naftovoda i eksploataciju mineralnih sirovina kao i većoj realizaciji prihoda na ime koncesija, prihoda od zakupa i iznajmljivanja imovine.

**651 – Administrativne (upravne) pristojbe –** povećanje prihoda sukladno do sada izvršenoj realizaciji.

**652 – Prihodi po posebnim propisima** – povećanje kod proračunskih korisnika i Međimurske županije, a prema izvršenju i očekivanim naplatama. Najveći udio u navedenim planiranim prihodima pripada proračunskim korisnicima i to prvenstveno Županijskoj bolnici Čakovec koja s te osnove ostvaruje prihode od obavljanja zdravstvene djelatnosti koja se naplaćuje od stranaka, osnovne i srednje škole navedene prihode ostvaruju s osnove naplate obroka u školama, dok Dom za starije i nemoćne naplaćuje svoje usluge od korisnika, Međimurska županija navedene prihode ostvaruje s osnove sudjelovanja u projektima s kojima je u partnerskom odnosu.

**661 – Prihodi koje proračun i proračunski korisnici ostvare obavljanjem poslova na tržištu (vlastiti prihodi)** – umanjenje kod proračunskih korisnika za usluge koje obavljaju na tržištu.

**663 – Prihodi od donacija od pravnih i fizičkih osoba izvan opće države** – smanjenje kod Županijske bolnice Čakovec koja očekuje manji priliv donacija u odnosu na prethodno planirani.

**673 – Prihodi od HZZO-a na temelju ugovornih obveza** – povećanje na ukupni iznos od 299.254.503,00 kuna kod proračunskih korisnika, isključivo zdravstvenih institucija, a za pokriće rashoda i izdataka poslovanja temeljem ugovornih obveza sa HZZO-om. Županijska bolnica Čakovec planira prihode u iznosu od 230.172.356,00 kuna, Zavod za hitnu medicinu 22.318.128,00 kuna, Zavod za javno zdravstvo 26.964.019,00 kuna te Dom zdravlja iznos od 19.800.000,00 kuna.

**683 – Ostali prihodi –** povećanje od 101.194,00 kuna sukladno povećanju realizacije kod proračunskih korisnika.

**711 – Prihodi od prodaje materijalne imovine –** umanjenje kod Međimurske županije s obzirom na izvršenu i očekivanu realizaciju prihoda s osnove kapitalizacije imovine.

**722 – Prihodi od prodaje postrojenja i opreme** – umanjenje očekivanih prihoda kod proračunskih korisnika.

**723 – Prihodi od prodaje prijevoznih sredstava** – umanjenje kod proračunskih korisnika sukladno ostvarenom izvršenju.

**Račun financiranja: - primici i izdaci:**

Povećanje primitaka kod Međimurske županije za iznos od 12.000.000,00 kuna od čega se predviđa iznos od 10.000.000,00 kuna za realizaciju kratkoročnog kredita radi premošćivanja jaza nastalog uslijed nemogućnosti pravovremene naplate prihoda za projekt energetske obnove Županjske bolnice Čakovec. Povećanje od 2.000.000,00 planira se na ime državnog zajma, a s osnove namirenja nedostajućih sredstava korištenih za izvršenje povrata na računu poreza na dohodak i prireza porezu na dohodak po godišnjoj prijavi za 2021. godinu. Navedeni će nedostajući iznos u idućoj proračunskoj godini predstavljati obvezu povrata zajma državi u četiri jednake rate, a sve sukladno uputi Ministarstva financija.

Izdaci se u ovom proračunskom razdoblju umanjuju sukladno izvršenoj realizaciji, i to prvenstveno kod Međimurske županije za povrat državnog zajma evidentiranog u prethodnom obračunskom razdoblju na ime namirenja nedostajućih sredstava korištenih za izvršenje povrata na računu poreza na dohodak i prireza porezu na dohodak po godišnjoj prijavi za 2020. godinu

**RASHODI**:

**311, 312, 313 – Plaće, doprinosi na plaće i ostali rashodi za zaposlene** – povećanje se odnosi najvećim dijelom na proračunske korisnike i to osnovne i srednje škole, a obzirom na povećanje osnovica za plaće, kao i povećanja materijalnih prava za zaposlene.

**321 – Naknade troškova zaposlenima** – povećanje za naknade za prijevoz kod zaposlenih, sukladno povećanju cijena goriva, odnosno povećanju cijena prijevoznih karata, povećanje se bilježi i na ime službenih putovanja vezanih uz projekte koji se financiraju iz EU sredstava, a provode ih školske ustanove.

**322 – Rashodi za materijal i energiju** – najveće povećanje se odnosi na rashode za materijal i sirovine, i to kod Županijske bolnice Čakovec koja je najviše pogođena rastom cijena medicinskog materijala.

**323 – Rashodi za usluge** – najveći udio u povećanju rashoda pripada Županijskoj bolnici, na stavci usluga tekućeg i investicijskog održavanja, a zbog čestih popravaka medicinskih uređaja (CT, angiografija).

**324 – Naknade troškova osobama izvan radnog odnosa** – povećanje kod proračunskih korisnika, najveći udio pripada Gospodarskoj školi Čakovec, Srednjoj školi Prelog te Tehničkoj školi Čakovec.

**329 – Ostali nespomenuti rashodi poslovanja** – povećanja kod korisnika proračuna sukladno izvršenoj, ostvarenoj realizaciji.

**343 – Ostali financijski rashodi** – povećanje nastalo kao posljedica nemogućnosti podmirivanja obveza prema izvođačima na projektima, a s osnove zateznih kamata iz poslovnih odnosa.

**352, 353 – Subvencije** – najveće povećanje kod Međimurske županije se odnosi na subvencije nastale kao posljedica ublažavanja prirodnih nepogoda, a za što su primljena sredstva od Ministarstva poljoprivrede te istovremeno proslijeđena oštećenim korisnicima. Subvencije trgovačkim društvima evidentirane su kod Tehničke škole Čakovec, a temeljem prijenosa EU sredstava za provođenje projekta.

**36 – Pomoći dane u inozemstvo i unutar opće države** – umanjenje sukladno ostvarenim danim pomoćima. Najveći udio u planiranim pomoćima odnosi se na Međimursku županiju i to u svrhu tekućih i kapitalnih pomoći općinama, gradovima s područja Međimurske županije.

**37 – Naknade građanima i kućanstvima** – najveći udio u povećanju pripada osnovnim i srednjim školama, dok je Međimurska županija s navedene osnove izvršila isplate potpora studentima, učenicima na deficitarnim zanimanjima, umirovljenicima s osnove besplatnog prijevoza na području Međimurske županije.

**38 - Ostali rashodi** – navedena se stavka smanjuje kod proračunskih korisnika sukladno izvršenoj realizaciji.

**42 – Rashodi za nabavu proizvedene dugotrajne imovine** – najveći udio u povećanju pripada Tehničkoj školi za nabavu uređaja, strojeva i opreme za ostale namjene.

**43 – Rashodi za nabavu pohranjenih knjiga, umjetničkih dijela** povećavaju se kod proračunskih korisnika.

**45 – Rashodi za dodatna ulaganja na nefinancijskoj imovini** – najveći udio u navedenom povećanju se odnosi na Gospodarsku školu Čakovec. Međimurska županija na navedenoj stavci rashoda ulaže u ustanove u zdravstvu, školstvu, najvećim dijelom i putem sredstava predviđenih za decentralizirane funkcije.

U nastavku se donosi pregled rashoda i izdataka po razdjelima i programima iz posebnog dijela proračuna:

**000 – Županija –** preraspodjela unutar razdjela

Povećanje i smanjenje na stavkama rashoda i izdataka sukladno realizaciji, te promjenama vezanim uz materijalna prava zaposlenika. Umanjenje za povrat državnog zajma sukladno stvarnim obvezama za povrat ostvaren na ime namirenja nedostatnih sredstava povrata poreza po godišnjim poreznim prijavama za 2021. godinu.

**001 – Služba za poslove župana – umanjenje 394.00,00 kn**

00101 Odsjek za odnose s javnošću i protokol – umanjenje 109.500,00

Preraspodjela unutar stavaka rashoda za usluge, te ostalih nespomenutih rashoda, a sukladno izvršenju.

Umanjuju se planirani rashodi za Međimursku zakladu za obrazovanje dr. Vinko Žganec jer u 2022. godini nije dodjeljivala financijska sredstva, te rashodi planirani za Zakladu za prevenciju Međimurske županije zbog neaktivnosti udruge. Istovremeno se povećavaju rashodi za Sufinanciranje Lokalne akcijske grupe Međimurski doli i bregi sukladno povećanim rashodima povodom obilježavanja desete godišnjice rada. Budući da nije bilo realizacije na stavkama Promocija Međimurja na inozemnim tržištima te nisu postojali zahtjevi vezani uz potpore zavičajnim društvima ista se umanjuju u ukupno planiranim iznosima. Sredstava tekuće zalihe povećavaju se zbog pristiglog povećanog broja zahtjeva za dodjelu jednokratne novčane pomoći fizičkim osobama uslijed trenutne opće ekonomske i društvene situacije.

00106 Odsjek za zajedničke poslove i civilnu zaštitu – umanjenje za 284.500,00 kn

Stavka - 1014A100401 - Vatrogasna zajednica Međimurske županije

- konto 3811 Tekuće donacije u novcu smanjen je s planiranih 1.000.000,00 (od čega je 250.000,00 kn bilo planirano za plaću županijskog vatrogasnog zapovjednika) za iznos od 200.000,00 kn, budući da natječaj za izbor županijskog vatrogasnog zapovjednika do sada nije okončan

- istodobno se umanjuju Kapitalne donacije neprofitnim organizacijama (3821) koje se planiraju ostvariti putem Vatrogasne zajednice kao krovne institucije

Stavka - 1004A100402 – Civilna zaštit**a –** smanjenje 97.000,00 knsukladno realizaciji

Stavka – 1004A100403 – Javna vatrogasna postrojba grada Čakovca – povećanje sukladno realizaciji

**003 – Upravni odjel za skupštinu i pravne poslove –**  povećanje 200.000,00 kn

Stavka -1001A100128 - Održavanje sjednica Skupštine – praćenje i izvještavanje, povećava se na 400.000,00 kuna, radi uvođenja novog konta Reprezentacija u iznosu od 200.000,00 kuna. Razlog je taj što se za potrebe održavanja svečane sjednice izvan zgrade Međimurske županije trebaju predvidjeti sredstva radi troškova angažiranja tehničke opreme, zakupa i uređenja prostora, angažiranja voditelja i osiguranja prigodnih darova.

**004 – Upravni odjel za gospodarstvo, poljoprivredu i turizam – umanjenje 6.390.636,50 kn**

00401 – Odsjek za gospodarstvo - umanjenje 4.714.252,00 KN

**Stavka - 1001A100112 – Zračna luka „Međimurje“ –** umanjenje za 12.500,00 sukladno izvršenju.

**Stavka - 1005A100502 – Projekt razvoja željezničke infrastrukture –** umanjenje za 53.000,00 sukladno izvršenju.

**Stavka - 1005A100503 – Projekt integriranog prijevoza putnika i tereta –** umanjenje za 49.000,00 sukladno izvršenju.

**Stavka - 1005A100505 – Prometna studija –** umanjenje za 275.000,00 budući da po navedenoj osnovi nema realizacije u ovoj godini već se ista planira u idućem obračunskom razdoblju.

**Stavka - 1005A100506 – Geopozicioniranje službenih autobusnih stajališta –** umanjenje za 75.000,00 sukladno očekivanom izvršenju.

**Stavka - 1005A100507 – Organizacija županijskog linijskog prijevoza putnika autobusima –** umanjenje za 99.000,00.

**Stavka - 1008A100801 – Međimurski sajam poduzetništva Mesap –** umanjenje za 21.990,00 sukladno izvršenju i plaćanju najma izložbenog prostora na sajmu od strane Međimurske županije.

**Stavka 1008A100804– Tekuće i kapitalne pomoći općinama i gradovima –** smanjenje za 3.300.000,00 sukladno izvršenju te planiranju navedene stavke u idućem obračunskom razdoblju, 2023. godini.

**Stavka 1008A100806 – Aktivnosti privlačenja domaćih i stranih ulaganja –** povećanje za 35.000,00 sukladno izvršenju.

**Stavka – 1008A100811 – Tehnološko-inovacijski centar Međimurje d.o.o. –** povećanje za 103.750,00 kuna obzirom na izvršene usluge i realizaciju.

**Stavka – 1008A100815 – Razvojno-edukacijski centar za metalsku industriju Metalska jezgra** – umanjenje od 780.012,00 proračunski korisnik je prilagodio plan sukladno izvršenju i planiranim aktivnostima do kraja godine.

**Stavka – 1008A100819 – Iteo – znanstveni centar** – navedeni rashodi se planiraju u idućem proračunskom razdoblju.

**Stavka – 1008T100801 Sufinanciranje projekata energetske učinkovitosti** i obnovljivih izvora energije – umanjenje stavke za 37.500,00 kuna sukladno izvršenoj realizaciji.

**Stavka – 1008A100814 – Javna ustanova za razvoj Međimurske županije**  – umanjenje od 897.554,50 kuna, proračunski korisnik je prilagodio plan sukladno izvršenju i planiranim aktivnostima do kraja godine.

00402 – Odsjek za poljoprivredu – ukupno povećanje 871.170,00

**Stavka -1006A100605– Program potpora u poljoprivredi – povećanje 987.700,00 kn –** povećanje u iznosu od 1.172.500,00 kuna na ime potpora male vrijednosti za ublažavanje i djelomično uklanjanje posljedica prirodnih nepogoda koje su realizirane kroz pomoć od Ministarstva poljoprivrede. Na navedenoj se stavci istovremeno, sukladno izvršenju, umanjuju iznosi po provedenim programima potpora.

**Stavka -1006K100603– Projekt navodnjavanja Belica –** umanjenje za 116.530,00 kn – sukladno izvršenoj realizaciji, navedeni projekt u iznosu od 80% odnosno 400.775,00 kuna financiran je od Hrvatskih voda, a preostali iznos do 500.970,00 kuna, odnosno 20% financiran je od strane Međimurske županije.

**Stavka -1007T100107– Informacijski centar „Europe Direct“ Čakovec –** preraspodjela unutar stavaka sukladno izvršenju.

00404 – Odsjek za turizam – umanjenje za 1.650.000,00 kn

**Stavka -1007A100703 – Sufinanciranje turističkih projekata –** umanjenje sukladno planiranom izvršenju i izvršenom natječaju za potpore u turizmu.

**Stavka -1007A100719 – Vidikovac Mađerkin breg –** umanjenje obzirom da nije bilo realizacije planiranih aktivnosti.

**Stavka -1007K100702 – Unapređenje cikloturističke mreže Cyclist welcome Međimurje –** umanjenje budući da nije bilo realizacije planiranih aktivnosti.

**005 – UO za obrazovanje i kulturu – povećanje**

Unutar upravnog odjela najveće povećanje se odnosi na povećanja rashoda, ali i prihoda proračunskih korisnika koji se evidencijski unose u proračun Međimurske županije, a sudjeluju u prihodima i rashodima i primicima i izdacima Proračuna u ukupnom iznosu svojih financijskih planova.

U nastavku se daje prikaz promjena po programima, odnosno aktivnostima koje se provode unutar same Županije:

**Stavka -1013A101308 Centar izvrsnosti za informatiku**

Sukladno potrebama centra povećavaju se planirani izdaci za 15.000,00 kuna.

**Stavka -1013A101333 Izgradnja dvorane OŠ Sveta Marija –** smanjenje za 1.250.000,00 kn

Sukladno realizaciji umanjuju se sredstva za navedeni iznos koji jednim dijelom sufinancira Općina Sveta Marija (380.000,00 kn), dok je preostali dio realiziran sredstvima Međimurske županije.

**Stavka -1013A101334 Pomoć u izgradnji Centra za odgoj i obrazovanje –** smanjenje 1.000.000,00

Budući da se realizacija navedene izgradnje planira u slijedećem obračunskom razdoblju umanjuje se planirani rashod u ukupnom iznosu od 1.000.000,00 kuna.

**Stavka -1013K101301 Sufinanciranje objekata u odgoju i obrazovanju –** umanjenje 2.900.000,00

Budući da se sufinanciranje objekata u odgoju i obrazovanja u većoj mjeri planira u idućoj godini sredstva se umanjuju sukladno dosadašnjoj realizaciji.

**Stavka -1013K101304 Obnova unutrašnjosti Sportske dvorane Graditeljske škole Čakovec**

Planirana realizacija navedene aktivnosti većim će se dijelom provoditi u idućoj godini, te se sukladno tome smanjuje stavka na iznos dobivene potpore od strane Ministarstva turizma.

**Stavka - 1013A101341 Sufinanciranje nabave računala u školama Međimurske županije –** nova aktivnost kojom se pomaže obrazovnim institucijama u nabavi informatičke opreme, ove godine se na navedenu aktivnost planira utrošiti 60.000,00 kuna.

**Stavka - 1013A101340 - Jednokratne financijske potpore učenicima srednjih škola za nabavu radnog materijala** – umanjuje se navedena stavka za 49.200,00 kn sukladno izvršenim isplatama potpora.

**Stavka – 1013A101342 – novčana nagrada studentima dobitnicima rektorove nagrade** – nova aktivnost kojim se prepoznaje izvrsnost u visokom obrazovanju te se predviđaju novčane nagrade studentima dobitnicima rektorove nagrade u visini od 50.000,00 kuna.

**Stavka -1014A101401 Zrinska garda – s**ukladno potrebama povećavaju se planirani izdaci za 20.000,00 kuna.

**Stavka 1014A101419 Projekt „Youth card“ Erasmus+** - projekt je završen te nema planiranih rashoda po istome.

**Stavka -1014A101422 Dom kulture Zalan Donja Dubrava –** smanjenje za 200.000,00 kn

Budući da nije bilo zahtjeva za financiranjem po navedenoj stavci ista se umanjuje za ukupan iznos planiranja.

**Stavka – 1015A100501 i 1015K101501 – unutar razdjela 00506 – proračunski korisnik Muzej Međimurje**  – povećanje od 171.000,21 kuna, proračunski korisnik je prilagodio plan sukladno izvršenju i planiranim aktivnostima do kraja godine. Istovremeno se umanjuje iznos predviđen za Uređenje Palače i Perivoja Zrinskih u iznosu od 150.000,00 kuna.

**006 – UO za zdravstvo i socijalnu skrb**

**Proračunski korisnici –** Županijska bolnica Čakovec, Zavod za hitnu medicinu Međimurske županije, Zavod za javno zdravstvo Međimurske županije te Dom zdravlja Čakovec – proračunski su korisnici unutar Odsjeka za zdravstvo kojima se prihodi i rashodi i primici i izdaci koje ostvare od ostalih i vlastitih pomoći evidencijski unose u proračun unutar stavaka ostalih i vlastitih rashoda. Dom za starije i nemoćne Čakovec te Sigurna kuća proračunski su korisnici kojima se na isti način sredstva planiraju unutar Odsjeka za socijalnu skrb.

**Aktivnost - 1009A10904 – Monitoring vodoopskrbnog sustava u Međimurskoj županiji –** povećanje s planiranih 85.000,00 kuna na 95.000,00 kuna iz razloga što Zavod za javno zdravstvo Međimurske županije izrađuje Plan monitoringa vode za ljudsku potrošnju s planiranim troškovima prije izlaska službenog nacionalnog plana monitoringa, te su stoga moguća odstupanja u broju i vrsti analiza, a shodno tome i troškovi. Tijekom godine plan je usklađen s nacionalnim planom i potrebni izdaci za ovu stavku su korigirani sukladno s izvršenjem plana.

**Aktivnost - 1009A10908 - Tim hitne medicinske službe T2 – u Murskom Središću –** povećanjeza 13.000,00 kuna sukladno povećanju cijene tima hitne medicinske službe u skladu s Odlukom o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja s HZZO.

**Aktivnost – 1009A100917 – Monitoring invazivnih komaraca u Međimurskoj županiji –** smanjenje sa 50.500,00 na 39.000,00 kuna sukladno izvršenoj realizaciji.

**Aktivnost – 1010A10110 – Crveni križ –** smanjenje sa 463.000,00 na 445.165,00 kuna sukladno zakonski određenoj obvezi i izračunu prema ostvarenju izvornih prihoda za prethodno obračunsko razdoblje.

**Aktivnost – 1010A10135 – Izgradnja Centra za ranu intervenciju u djetinjstvu MURID –** povećava se stavka sa 213.100,00 na 361.800,00 kuna čime se financiraju rashodi za izradu projektno tehničke dokumentacije te drugi rashodi nužni za izvođenje radova.

**Aktivnost – 1010A101139 – Ulaganje u socijalne programe lokalne zajednice –** povećanje za 25.000,00 kuna s osnove potpore projektu Ponos Hrvatske, te drugih projekata s područja socijalne zaštite.

**Aktivnost – 1011K101101 – Rekonstrukcija zgrade Feštetić u Čakovcu –** smanjenje na iznos od 50.000,00 kuna koji je planiran za pripremu dokumentacije za rekonstrukciju.

**Aktivnost – 1011K101103 – Rekonstrukcija zgrade u Ulici Matice hrvatske (za potrebe djece i mladeži)** smanjenje na iznos od 50.000,00 kuna koji je planiran za pripremu dokumentacije za rekonstrukciju zgrade.

**007 – UO za civilno društvo, ljudska prava i sport – umanjenje za 151.733,00 kuna**

**Aktivnost – 1008A100804 – Tekuće i kapitalne investicije –** umanjenje u ukupnom iznosu planiranja s obzirom na postojeće financiranje unutar Odsjeka za gospodarstvo.

**Aktivnost – 1011A10113 Udruge civilnog društva** – smanjenje za 27.000,00 kn

Sredstva na ovoj stavci planirana su za sufinanciranje programa i projekata udruga koji su od općeg interesa za Međimursku županiju iz područja ljudskih prava, demokratizacije i razvoja civilnog društva. Budući da su izvršene sve obveze Međimurske županije iz ugovora sklopljenih s udrugama koje su pravo na ostvarivanje ostvarili putem Javnog natječaja, te do kraja ove godinu nisu planirane druge obveze, stavka se smanjuje za 27.000,00 kn.

**Aktivnost – 1011A101118 – Udruge branitelja –** smanjenje za 69.500,00 kn

Sredstva u okviru ove aktivnosti planirana su za sufinanciranje programa i projekata od općeg interesa koje provode udruge branitelja s područja Međimurske županije. Budući da su izvršene sve ugovorne obveze iz ugovora sklopljenih s udrugama, te su provedene i druge planirane aktivnosti, poput obilježavanja Dana oslobođenja Međimurja 1991. godine i Dan međimurskih branitelja, I u mom Gradu Vukovar svijetli, stavka se smanjuje za 69.625,00 kn.

**Aktivnost – 1011A101119 – Udruge osoba s invaliditetom –** smanjenje za 10.000,00 kn

U okviru ove aktivnosti planirana su sredstva za sufinanciranje programa i projekata od općeg interesa koje provode udruge u području zdravstvene i socijalne zaštite, s posebnim naglaskom na skrb o osobama s invaliditetom. Budući da su izvršene sve ugovorne obveze, stavka se smanjuje sukladno izvršenju.

**Aktivnost – 1011A101120 – Potpora osobama u riziku od siromaštva** – povećanje 5.000,00

U okviru ove aktivnosti osigurana su sredstva za dar u naravi za hrvatske branitelje iz Domovinskog rata, korisnike naknade za nezaposlene hrvatske branitelje i korisnike zajamčene minimalne naknade. Također, osigurana su sredstva za osobe koje se nalaze u riziku od siromaštva, na temelju odluke župana Međimurske županije. Uzevši u obzir globalno stanje u gospodarstvu, stavka je povećana zbog velikog broja zamolbi za pomoć.

**Aktivnost – 1011A101125 –Vijeće za prevenciju Međimurske županije –** smanjenje 408,00 kn

Izvršene su sve planirane aktivnosti koje uključuju nabavu promotivnih materijala za potrebe organiziranja Sajma prevencije i sigurnosti 2022. Također, nabavljen je sustav videonadzora ilegalnih odlagališta otpada u romskim naseljima koji uključuje 10 solarnih kamera.

**Aktivnost – 1011A101127 - Nacionalne manjine** – smanjenje za 16.560,00 kn

Navedena aktivnost obuhvaća financiranje rada Vijeća romske nacionalne manjine Međimurske županije, predstavnika srpske i predstavnicu ruske nacionalne manjine Međimurske županije, sukladno Ustavnom zakonu o pravima nacionalnih manjina. Sredstva se planirana i za obilježavanje praznika nacionalnih manjina te očuvanje kulture pojedine nacionalne manjine, za rad manjinskih udruga te tisak Priručnika za dopunsko učenje hrvatskog jezika za učenike romske nacionalne manjine. Kako su provedene sve planirane aktivnosti, stavka se smanjuje za 16.560,00 kn.

**Aktivnost – 1011A101138 - Projekt Kultivator kao generator –** povećanje 785,00 kuna sukladno izvršenju, stavka se odnosi na sufinanciranje dijela plaće službenice Međimurske županije na navedenom projektu u sklopu kojeg Međimurska županija sudjeluje kao partner.

**Stavka – 1012A101202** – **Program javnih potreba u sportu Međimurske županije i Stavka – 1012A101232 Europska regija sporta –** povećanje za 15.950,00 kuna

Stavka obuhvaća financiranje programa i projekata od interesa za Međimursku županiju koje provode sportske udruge sukladno provedenom Javnom natječaju. Budući da su izvršene sve obveze prema sklopljenim ugovorima o financiranju, stavka se povećava sukladno izvršenju.

**Aktivnost – 1013A101329 -Asistenti u vrtićima –** povećanje 47.000,00 kuna

U okviru ove proračunske stavke, planirana su sredstva za sufinanciranje troška polovice plaće za 35 pomagača u vrtiću, u okviru projekta integracije djece s teškoćama u sustav predškolskog obrazovanja. Stavka se povećava za 20.000,00 kn zbog povećanja broja djece kojima je potreban asistent. Drugu polovicu plaće pomagača osiguravaju jedinice lokalne samouprave s čijeg područja dolazi dijete.

Ove će se godine također osigurati financijska sredstva za isplatu božićnica u iznosu od 750,00 kn za 35 asistenata u vrtićima što je dodatno povećanje za 27.000,00 kuna.

**008 – UO za prostorno uređenje, gradnju i zaštitu okoliša – smanjenje kod proračunskog korisnika**

**Stavka -1003A101313 Strateška procjena III. Izmjena i dopuna prostornog plana Međimurske županije –** smanjenje 150.000,00 kn

Umanjuje se za iznos od 150.000,00 kn iz razloga što je odabrana ovlaštena osoba i započeo postupak izrade predmetne Strateške studije, ali će se postupak nastaviti u 2023. godini temeljem izvršenja obveza iz Ugovora o jednostavnoj nabavi „Izrada Strateške studije o utjecaju na okoliš za III. IID PP MŽ.

**Stavka – 1003A100309 – Zavod za prostorno uređenje Međimurske županije**  – umanjenje od 77.903,00 kuna, proračunski korisnik je prilagodio plan sukladno izvršenju i planiranim aktivnostima do kraja godine.

**Stavka -1003A101301 Izvješće o stanju okoliša i program zaštite okoliša –** smanjenje 100.000,00

Umanjuje se za 100.000,00 kn, obzirom da su predmetni dokumenti izrađeni i usvojeni na Skupštini MŽ, te izvršena obveza plaćanja prema izrađivaču dokumenata sukladno Ugovoru o pružanju usluga izrade Programa zaštite okoliša za područje MŽ.

**Stavka -1003A101302 Zaštita okoliša i prirode – edukacija** – smanjenje za 80.000,00 kn

Budući da nisu realizirane planirane aktivnosti u 2022. godini, ali se aktivnosti nastavljaju u 2023. godini u suradnji s nadležnom javnom ustanovom za zaštitu prirode navedena se stavka umanjuje sukladno očekivanom izvršenju do kraja godine.

**Stavka -1003A101303 Mjere postupanja s otpadom** – smanjenje za 200.000,00 kn

Budući da će se predmetna izrada plana realizirati u 2023. godini i pripremljeni su potrebni dokumenti za postupak provedbe javne nabave, umanjuje se planirana stavka sukladno očekivanoj realizaciji u ovoj godini.

**Stavka -1003A101305 Akcijski plan prilagodbe klimatskim promjenama** – smanjenje za 180.000,00

Planira se realizirati u 2023. godini kroz novu stavku proračuna Akcijski plan poboljšanja kvalitete zraka, a koji je proizašao iz izrađenog Programa zaštite zraka MŽ za razdoblje 2022- 2025. godine te se u ovoj proračunskoj godini umanjuje za navedeni iznos.

**Stavka -1003A101306 Plan gospodarenja otpadom – Mjere postupanja s otpadom** – smanjenje za 100.000 kuna sukladno očekivanoj realizaciji buduće da će se veći dio aktivnosti provoditi u 2023. g.

**Stavka -1003A101307 Strateška ocjena strategije, plana ili programa zna okoliš** – smanjenje za 100.000 kn

Strateška ocjena strategije, plana ili programa na okoliš umanjuje se za 100.000,00 kn te će se u slučaju potrebe, ovisno o mišljenju nadležnog Ministarstva realizirati kroz izradu Strateške studije o utjecaju na okoliš za Plan gospodarenja otpadom MŽ.

**Stavka -1003A101310 Registar onečišćenja okoliša** – smanjenje za 40.000,00 kuna

Izvršene su obveze iz Ugovora o usluzi izrade verifikacije za potrebe ROO za potrebe MŽ, ali se projekt nastavlja u 2023. godini te se sukladno tome planiraju navedeni rashodi.

**Stavka -1003A101312 Zaštita prirode – Mjere očuvanja bioraznolikosti, krajobrazne raznolikosti i georaznolikosti** – smanjenje za 200.000,00 kn budući da će se realizirati u 2023. godini kroz izradu Krajobrazne osnove Međimurske županije.

**010 – Projekt Pruži ruku –** projekt čiji je nositelj Međimurska županija, a partner Dom za starije i nemoćne osobe Čakovec koji će osobama od Alzheimerove bolesti pružiti dnevni boravak te zdravo i aktivno starenje, a njihovim obiteljima olakšati aktivnosti u poslovnom životu. Stavka na projektu se smanjuje sukladno izvršenju i u potpunosti se financira iz Europskog socijalnog fonda.

**014- Projekt „Školski obroci svima“ –** povećava se stavka sukladno izvršenju koje je veće u odnosu na planirano.

**028- Projekt Energetska obnova Županijske bolnice Čakovec –** povećava se stavka za iznos od 1.500.000,00 kn.

Sukladno izvršenju koje je do 30. studenog bilo na razini planiranog očekuje se još situacija za izvedene radove tijekom prosinca u visini od 1.500.000,00 kuna te je potrebno povećati plan za navedeni iznos.